stanford-oval/wikipedia huggingface dataset:
רוק לנצח

| --- | --- |

 מבוסס על:  Rock of Ages 
 בימוי:  אדם שנקמן 
 הופק בידי:  טובי מגווייר, אדם שנקמן, טובי המריץ' 
 תסריט:  ג'סטין ת'רו, מייקל ארנדט, אלן לוב, Chris D'Arienzo 
 עריכה:  אמה אי. היקוקס 
 מוזיקה:  קליף איידלמן 
 צילום:  בוז'אן בזלי 
 מדינה:  ארצות הברית 
 חברת הפקה:  ניו ליין סינמה, טובי מגווייר, Offspring Entertainment 
 חברה מפיצה:  InterCom, האחים וורנר, נטפליקס 
 שיטת הפצה:  וידאו על פי דרישה 
 הקרנת בכורה:  21 ביוני 2012 
 משך הקרנה:  123 דק' 
 שפת הסרט:  אנגלית 
 סוגה:  קומדיה רומנטית, סרט להט"בי, דרמה קומית, סרט מוזיקלי, סרט דרמה 
 מקום התרחשות:  לוס אנג'לס 
 הכנסות באתר מוג'ו:   rockofages
 אתר רשמי
 דף הסרט ב־IMDb
 
רוק לנצח (באנגלית: Rock of Ages) הוא סרט מוזיקליאמריקאי משנת 2012, בבימויו של אדם שנקמן. הסרט מבוסס על המחזמר המצליח מברודוויי הנושא את אותו שם, ומתרחש על רקע סצנת הרוק של שנות השמונים בשדרת סנסט בלוס אנג'לס. העלילה עוקבת אחר דרו (דייגו בונטה) ושרי (ג'וליאן האף), זוג צעירים המתאהבים במועדון רוק מפורסם, אך נתקלים במכשולים בדרכם להגשמת חלומותיהם המוזיקליים. בסרט מככבים גם טום קרוז בתפקיד סטייסי ג'קס, רוקר אגדי; אלק בולדווין כבעל המועדון דניס דופרי; קתרין זיטה-ג'ונס כאשת ראש העירייה השמרנית; וראסל ברנד כעוזרו של דניס.
תקציר העלילה

הסרט מתמקד בדרו, עובד במועדון הרוק "בורבון רום" החולם להיות כוכב רוק, ובשרי, נערה מעיירה קטנה המגיעה ללוס אנג'לס במטרה להפוך לזמרת. השניים מתאהבים, אך בעקבות אי-הבנות וקשיים בתעשיית המוזיקה, דרכיהם נפרדות. במקביל, המועדון ניצב בפני סגירה עקב לחצים מצד אשת ראש העירייה, המבקשת "לטהר" את העיר מהשפעת הרוק. הסרט משלב ביצועים מחודשים ללהיטי רוק משנות השמונים, ומציג את מאבקם של הדמויות לשמור על חלומותיהם ועל תרבות הרוק.
צוות השחקנים

ג'וליאן האף – שרי כריסטיאן, נערה מעיירה קטנה החולמת להיות זמרת.
דייגו בונטה – דרו בולי, עובד במועדון רוק וחולם להיות כוכב.
טום קרוז – סטייסי ג'קס, כוכב רוק אגדי.
אלק בולדווין – דניס דופרי, בעל מועדון "בורבון רום".
ראסל ברנד – לוני בארנט, עוזרו של דניס.
קתרין זיטה-ג'ונס – פטרישיה ויטמור, אשת ראש העירייה המתנגדת למוזיקת הרוק.
פול ג'יאמטי – פול גיל, מנהל עסקי ערמומי.
מרי ג'יי בלייג' – ג'סטיס צ'ארלי, בעלת מועדון חשפנות.
בריאן קראנסטון – ראש העיר מייק ויטמור.
ביקורות

הסרט "רוק לנצח" קיבל ביקורות מעורבות עד שליליות. בארצות הברית, הסרט לא הצליח בקופות, והכניס פחות מ-37 מיליון דולר מאז צאתו לאקרנים, לעומת תקציב הפקה של 75 מיליון דולר. בעקבות הכישלון הקופתי, מפיצים ברחבי העולם, כולל בישראל, בחרו שלא להקרין את הסרט בבתי הקולנוע.
מבקר הקולנוע אבנר שביט מוואלה ציין כי הסרט סובל מעבודת ליהוק בעייתית, עלילה קלישאתית וחוסר חיים, אך הוסיף כי חובבי רוק משנות השמונים עשויים ליהנות מהפסקול.
הערות שוליים

↑  אמיר בוגן, טום קרוז בבאסה: "רוק לנצח" לא יוקרן בישראל, באתר ynet, 9 ביולי 2012
↑  אבנר שביט‏, דיסק און קינג: טום קרוז מתרסק ב"רוק לנצח", באתר וואלה, 24 באוקטובר 2012
אדם אפטרמן

שגיאות פרמטריות בתבנית:מדען 
פרמטרים ריקים [ 1 ] לא מופיעים בהגדרת התבנית
| --- | --- |
 מוסדות:  אוניברסיטת תל אביב (1 באוקטובר 2010) 
 
אדם אפטרמן הוא פרופ׳ מן המניין בחוג לפילוסופיה יהודית ותלמוד באוניברסיטת תל אביב.
פרופ׳ אפטרמן הוא חוקר קבלה, מיסטיקה יהודית ופילוסופיה יהודית. למד לתואר ראשון ושני בחוגים לפילוסופיה ומחשבת ישראל באוניברסיטה העברית והשלים את לימודיו באוניברסיטה העברית עם דוקטורט (בציון "מעולה") בהנחיית פרופ' משה אידל. זכה במלגת אלון (תשע״א-תשע״ג) והתמנה בחוג לפילוסופיה יהודית ותלמוד באוניברסיטת תל אביב ב-2010 למרצה בכיר, ב-2015 קודם לפרופ׳ חבר וב-2020 קודם לדרגת פרופ׳ מן המניין.  
פרופ׳ אפטרמן שימש כראש החוג לפילוסופיה יהודית ותלמוד בין השנים 2016-2021 ופרופ׳ אורח באוניברסיטת הרווארד ב-2015. אפטרמן הוא עמית מחקר בכיר במכון שלום הרטמן.
מחקריו

אחד מנושאי מחקריו של אפטרמן הוא ההיתכנות של חוויות של איחוד מיסטי, דהיינו - התמזגות מלאה עם האל, במיסטיקה היהודית. רבים מן החוקרים המודרניים שוללים את קיומה של תופעה זו וטוענים שהמחשבה היהודית תמיד שימרה פער מסוים בין האל הבורא ובין האדם. לשיטת החוקרים הללו, פיתחה היהדות שפה מיוחדת המפשרת בין שני הצדדים – שפת ה״דבקות" שבמסגרתה המיסטיקאי אמנם מגיע למגע ואף לאינטגרציה עם האל אך לעולם לא לאיחוד מיסטי מלא. במחקריו יוצא אפטרמן נגד גישה זו וטוען כי גם המיסטיקנים היהודים פיתחו ועיצבו שיח מיסטי איחוד
פרסומים > ספרים

כוונת המברך למקום המעשה: עיונים בפירוש קבלי לתפילות מהמאה הי"ג, לוס אנג'לס תשס"ד.
דבקות: התקשרות אינטימית בין אדם למקום בהגות היהודית בימי הביניים, לוס אנג'לס תשע"א.
And They Shall Be One Flesh”: On The Language of Mystical Union in Judaism, Brill 2016"
הערות שוליים

| --- | --- |
בקרת זהויות :  NLI: 987007257557305171  GND: 1025561007  ISNI: 0000 0000 6661 9341  LCCN: no2005020424  ORCID: 0000-0003-2220-8470  VIAF: 37224692   WorldCat (עם VIAF): 37224692
מירה אנדרייבה

מירה אלכסנדרובה אנדרייבה (ברוסית: Ми́рра Алекса́ндровна Андре́ева; נולדה ב-29 באפריל 2007) היא טניסאית רוסית. נכון למרץ 2025 מדורגת שישית ב-סבב ה-WTA, דירוג השיא שלה.
אנרייבה זכתה במדליית כסף בטורניר זוגות נשים באולימפיאדת פריז.
ביוגרפיה

אנרייבה נולדה בקרסנויארסק שברוסיה, אחותה הגדולה אריקה אף היא טניסאית מקצוענית.
היא זכתה בשישה טורנירי ITF ובהם שלושה טורנירי ITF60, כולל אליפות מיתר הפתוחה בישראל ב-2022. ב-2023 הפסידה בגמר אליפות אוסטרליה הפתוחה לנערות ובמאי אותה שנה דורגה ראשונה בסבב הנערות.
באליפות מדריד הפתוחה ב-2023 קיבלה כרטיס חופשי, ורשמה את ניצחונותיה הראשונים בסבב ה-WTA, היא העפילה עד הסיבוב הרביעי בו הפסידה לארינה סבלנקה. באותה שנה רשמה את הופעת הבכורה שלה בטורניר גראנד סלאם והגיעה עד הסיבוב השלישי באליפות צרפת הפתוחה בו גברה עליה קוקו גוף. באליפות וימבלדון 2023 העפילה לשלב שמינית הגמר בו הפסידה למדיסון קיז.
ב-2024 העפילה לסיבוב הרביעי באליפות אוסטרליה הפתוחה כשבדרך ניצחה את המדורגת שישית אונס ג'אבר. באליפות צרפת הפתוחה העפילה לחצי הגמר לאחר ניצחון על המדורגת שנייה ארינה סבלנקה ברבע הגמר, והפסידה לג'סמין פאוליני. ביולי אותה שנה זכתה לראשונה בטורניר מסבב ה-WTA כשזכתה בטורניר WTA 250 ביאשי ברומניה. באולימפיאדת פריז (2024) התמודדה כספורטאית ניטרליית, היא זכתה עם בת ארצה דיאנה שניידר במדליית כסף בטורניר זוגות נשים לאחר הפסד לאיטלקיות שרה אראני וג'סמין פאוליני בגמר. בטורניר היחידות ובטורניר הזוגות מעורבים הודחה בסיבוב הראשון.
בפברואר 2025 זכתה בטורניר דובאי, בדרך לזכייה גברה ברבע הגמר על איגה שוויונטק ובחצי הגמר על ילנה ריבאקינה. היא הטניסאית הצעירה ביותר שזכתה באחד מטורנירי WTA 1000. בעקבות הזכייה נכנסה לראשונה לדירוג עשר הטניסאיות המובילות בעולם כשהעפילה למקום התשיעי. במרץ אותה שנה זכתה בטורניר אינדיאן וולס מאסטרס לאחר ניצחון בגמר על המדורגת ראשונה בעולם ארינה סבלנקה ובחצי הגמר על המדורגת שנייה איגה שוויונטק.
רצח מוצדק

| --- | --- |

 בימוי:  ג'ון אבנט 
 הופק בידי:  ג'ון אבנט, בועז דוידזון, אבי לרנר, לטי גרובמן 
 תסריט:  ראסל גווירץ 
 עריכה:  פול הירש 
 שחקנים ראשיים:  רוברט דה נירו סטרלינג קיי בראון דן פוטרמן בארי פרימוס מליסה לאו אג'יי ניידו Alan Rosenberg מריט ובר שירלי ברנר אולג טקטארוב פרנק ג'ון יוז דוני וולברג אל פצ'ינו Alan Blumenfeld ג'ון לגוויזאמו קארלה גוג'ינו 50 סנט בריאן דנהי בפסקה זו רשומה אחת נוספת שטרם תורגמה 
 מוזיקה:  אדוארד שירמור 
 צילום:  דניס לנואר 
 מדינה:  ארצות הברית 
 חברת הפקה:  Grosvenor Park Productions 
 חברה מפיצה:  סרטי יוניברסל, נטפליקס, וודו 
 שיטת הפצה:  וידאו על פי דרישה 
 הקרנת בכורה:  8 באוקטובר 2008 
 משך הקרנה:  100 דק' 
 שפת הסרט:  אנגלית 
 סוגה:  סרט פשע, סרט באדי קאפ, סרט מתח, סרט דרמה 
 מקום התרחשות:  ניו יורק 
 הכנסות באתר מוג'ו:   righteouskill
 אתר רשמי
 דף הסרט ב־IMDb
 
רצח מוצדק (באנגלית: Righteous Kill) הוא סרט דרמת-פשע אמריקאי משנת 2008 בבימויו של ג'ון אבנט, על פי תסריט מאת ראסל גווירץ. בסרט מככבים רוברט דה נירו ואל פצ'ינו כצמד בלשים ותיקים במשטרת ניו יורק, החוקרים סדרת רציחות של פושעים ידועים. הסרט מציג את מאמציהם לחשוף את הרוצח, תוך שהם מתמודדים עם ספקות לגבי זהות הרוצח האמיתית.
הסרט יצא לאקרנים בארצות הברית ב-12 בספטמבר 2008. הסרט ספג ביקורות שליליות מהמבקרים והכניס 78.5 מיליון דולר מול תקציב של 60 מיליון דולר.
עלילה

טורק ורוסטר הם שני בלשים ותיקים במשטרת ניו יורק, העובדים יחד קרוב ל-30 שנה. רגע לפני פרישתם, הם נקראים לחקור מקרה רצח של פושע ידוע. במהלך החקירה, הם מגלים שהרצח מזכיר מקרה מהעבר, שבו לצד הגופה נמצא פתק עם שיר המצדיק את הרצח. ככל שהחקירה מתקדמת, הם מתחילים לחשוד שאולי שלחו למאסר את האדם הלא נכון בעבר, ומתחילים לפקפק במיומנותם ובנאמנותם זה לזה.
צוות השחקנים

רוברט דה נירו – טורק, בלש ותיק.
אל פצ'ינו – רוסטר, שותפו הוותיק של טורק.
קארלה גוג'ינו – קרן קלייזנר, חוקרת משפטית.
ג'ון לגוויזאמו – הבלש פרז, בלש צעיר.
דוני וולברג – הבלש ריילי, שותפו של פרז.
50 סנט – ספיידר, דמות מעולם הפשע.
ביקורות

הסרט "רצח מוצדק" קיבל ביקורות שליליות. באתר Rotten Tomatoes, הוא זכה לציון של 19% המבוסס על 137 ביקורות, עם הקונצנזוס: "למרות הליהוק המרשים, 'רצח מוצדק' הוא מותחן משטרתי שגרתי עם עלילה צפויה." באתר Metacritic, הסרט קיבל ציון ממוצע של 36 מתוך 100, המבוסס על 27 ביקורות, המעיד על "ביקורות שליליות בדרך כלל".
שמוליק דובדבני מאתר ynet כתב: "בדיוק כשחשבת שאין יותר לאן לרדת, מגיע 'רצח מוצדק' ומוצא את אל פצ'ינו ורוברט דה נירו בשפל של הקריירה שלהם." יאיר רוה מהבלוג "סינמסקופ" ציין: "דה נירו ופצ'ינו מצויים במצוקה כלכלית. אין סיכוי שמישהו מהם חשב שמשהו ראוי ייצא מהתסריט הזה והבמאי הזה."
הערות שוליים

↑  שמוליק דובדבני, פוטו רצח, באתר ynet, 19 בספטמבר 2008
↑  "רצח מוצדק", הביקורת - סינמסקופסינמסקופ, באתר סינמסקופ - בלוג הקולנוע של יאיר רוה. ביקורות סרטים, חדשות וטבלת המבקרים, ‏2008-09-20
קוטל השדים: טירת האינסוף

| --- | --- |

כרזת הסרט הרשמית
 מבוסס על:  "קוטל השדים" מאת
 בימוי:  הארו סוטוזאקי
 עריכה:  מנבו קמינו
 מדבבים:  נאטסוקי האנה אקארי קיטו יושיצוגו מאטסווקה הירו שימונו סאטושי הינו
 מוזיקה:  יוקי קג'יורה גו שיינה
 צילום:  יואיצ'י טראו
 מדינה:  יפן 
 חברת הפקה:  Ufotable Aniplex טוהו קראנצ'ירול
 חברה מפיצה:  יפן טוהו ו-Aniplex סרטי סוני (ברחבי העולם)
 הקרנת בכורה:  יפן 18 ביולי 2025 ישראל 11 בספטמבר 2025 ארצות הברית 12 בספטמבר 2025
 שפת הסרט:  יפנית 
 דף הסרט ב־IMDb
 
קוטל השדים: טירת האינסוף (ביפנית: 劇場版 鬼滅の刃 無限城編; בכתב הפבורן (אנ'): Gekijō-ban Kimetsu no Yaiba: Mugen-jō-hen) הוא סרט אנימה יפני מסוגת פעולה ופנטזיה אפלה, המבוסס על קשת העלילה "טירת האינסוף" מתוך סדרת המאנגה "קוטל השדים" (2016–2020) מאת קויוהארו גוטוגה (אנ'). סרט זה מהווה המשך ישיר לאירועי העונה הרביעית של סדרת האנימה באותו שם. עלילת הסרט עוקבת אחר קורותיהם של קוטל השדים, טנג'ירו קמאדו, וחבריו כשהם מתעמתים מול מלך השדים, מוזאן קיבוטסוג'י, במטרה להרוג אותו סופית אחת ולתמיד.
הסרט עתיד לעלות לאקרנים ביפן ב-18 ביולי 2025 בהפצת "Aniplex" ו"טוהו". בישראל, עתיד הסרט לעלות לאקרנים ב-11 בספטמבר 2025; ובארצות הברית, ב-12 בספטמבר 2025.
תקציר העלילה

בעוד חברי חיל קוטלי השדים ובראשם לוחמי ההאשירה, עסקו במשטר אימוני כוח קבוצתיים, "אימוני ההאשירה", לקראת הקרב הסופי נגד השדים; מלך השדים, מוזאן קיבוטסוג'י מופיע באחוזת אובויאשיקי. כשראש חיל קוטלי השדים נמצא בסכנה, טנג'ירו וההאשירות ממהרים למפקדה אך נלכדים בידי קיבוטסוג'י ומועברים אל יעד מסתורי, המתגלה כמעוז השדים – טירת האינסוף – שם מתלקח הקרב הסופי בין חיל קוטלי השדים לשדיו של קיבוטסוג'י.
צוות המדבבים

רשימת המדבבים היפניים שאושרו, נכון למרץ 2025:
נאטסוקי האנה – טאנג'ירו קמאדו
אקארי קיטו – נזוקו קמאדו
הירו שימונו – זניטסו אגאטסומה
יושיטסוגו מאטסווקה – אינוסוקה האשיברה
ריינה אודה – קאנאו טסויורי
נובוהיקו אוקמוטו – גניה שינזוגאווה
טאקהירו סאקורי – גייו טומיוקה
קאטסויוקי קונישי – טנגן אוזוי
קנגו קוואנישי – מויצ'ירו טוקיטו
סאורי הייאמי – שינובו קוצ'ו
קניצ'י סוזמורה – אובנאי איגורו
טומוקאזו סקי – סאנמי פושיגאווה
קאנה האנזאווה – מיטסורי קנרוג'י
טומוקאזו סוגיטה – גיומיי הימיג'ימה
הפצה

הסרט עתיד לעלות לאקרנים ביפן בהפצת "טוהו" ו-"Aniplex" ב-18 ביולי 2025. ברחבי העולם, בהם בארצות הברית ובישראל, עתיד הסרט לעלות לאקרנים בספטמבר 2025, בהפצתה של קראנצ'ירול, תחת החותם של "סרטי סוני". עם עלייתו לאקרנים ביפן, עתיד הסרט לעלות לאקרנים ב-443 בתי קולנוע. סרט זה עתיד להיות הראשון בטרילוגיית סרטים מתוכננת שתכסה את קשת עלילת "טירת האינסוף".
הפצה > שיווק

חברת ההנפשה "Ufotable", בשיתוף פעולה עם ליגת הבייסבול הבכירה, הוציאה סרטון קצר עבור קידום הסרט והסדרה לצד קידום משחק הפתיחה הקרוב של עונת 2025 בין הלוס אנג'לס דודג'רס לשיקגו קאבס באצטדיון טוקיו דום ב-18 במרץ 2025. בסרטון, מספר הוצ'ו אוטסוקה שמדבב את דמותו של סאקונג'י אורוקודאקי, מורו הרוחני של טנג'ירו, את ההיסטוריה של ליגת הבייסבול והסדרה. נוסף לכך, עתידה "טוהו" להפיץ גרסה ערוכה של הסדרה כולה ב-4 באפריל 2025, בבתי הקולנוע היפניים.
הערות שוליים

↑  סרט סרט - חדשות הקולנוע, חובבי האנימה זה בשבילכם! טריילר ראשון לסרט שהכי ציפיתם לו, 11.9 בקולנוע .Demon Slayer: Kimetsu no Yaiba Infinity Castle, באתר פייסבוק
↑  Sayyed, Rayan (March 6, 2025). "Demon Slayer: Kimetsu no Yaiba Infinity Castle Movie India Release Date Announced". IGN. Ziff Davis. Retrieved March 16, 2025.
↑  "スタッフ/キャスト｜劇場版「鬼滅の刃」無限城編 公式サイト". Shueisha, Aniplex, ufotable. Retrieved March 16, 2025.
↑  Cardine, Kyle (March 6, 2025). "Demon Slayer: Kimetsu no Yaiba Infinity Castle First Movie International Release Dates Announced". Crunchyroll. Retrieved March 16, 2025.
↑  "『劇場版「鬼滅の刃」無限城編』第一章、2025年7月18日(金)公開決定！　プロモーションリール２０２５やキービジュアルを公開！" [The first chapter of "Demon Slayer: Kimetsu no Yaiba the Movie: Mugen Castle" will be released on Friday, July 18, 2025! Promotional reel 2025 and key visuals have been released!] (in Japanese). Shueisha, Aniplex, ufotable. March 6, 2025. Retrieved March 16, 2025.
↑  Hicap, Jonathan (March 6, 2025). "Film 'Demon Slayer: Kimetsu no Yaiba Infinity Castle' to be released in PH, North America". Manila Bulletin. Retrieved March 16, 2025.
↑  Andres, Patrick (March 6, 2025). "MLB Partnered With 'Demon Slayer' to Produce Epic Anime Trailer for Tokyo Series". Sports Illustrated. Authentic Brands Group. Retrieved March 6, 2025.
↑  "4月4日(金)より『鬼滅シアター -「鬼滅の刃」特別編集版 劇場上映-』を開催決定！" ["Demon Slayer Theater - Specially Edited Movie Screening of "Demon Slayer: Kimetsu no Yaiba"" will be held from Friday, April 4th!] (in Japanese). Shueisha, Aniplex, ufotable. March 6, 2025. Retrieved March 1, 2025.
יהושע אייזיק שפירא

| --- | --- |
 לידה:  1801 ה'תקס"א 
 פטירה:  1873 (בגיל 72 בערך) ד' בטבת ה'תרל"ג 
 מקום פעילות:  מינסק, קלווריה, קוטנה, טיקטין, סלונים
 תקופת הפעילות:  ?–1873 
 השתייכות:  רבני פולין
 תחומי עיסוק:  תנ"ך, תלמוד, הלכה ופסיקה, אגדה, מוסר, דרשנות
 רבותיו:  ר"מים של ישיבת מינסק
 תלמידיו:  בנו הרב משה
 חיבוריו:  "עמק יהושע", "נועם ירושלמי", "מרבה עצה", "מרבה תבונה", "אבי הנחל"
 
הרב יהושע אייזיק שפירא (ה'תקס"א, 1801 – ד' בטבת ה'תרל"ג, 3 בינואר 1873) היה רב ליטאי-בלארוסי, נודע כאב בית דין סלונים וכמחבר ספרים תורניים. כונה ר' אייזל חריף על שכלו החריף ולשונו החדה. מעשים רבים מסופרים עליו בהקשר זה.
מראשית חייו עד הרבנות

נולד בגלובקה שבליטא לר' יחיאל שפירא, בנו של ר' מרדכי שפירא ממקורבי הגר"א. סבו רבי מרדכי היה מצד אמו נכדו של רבי יצחק אייזיק הלפרין אב"ד קוידינוב, בנו של רבי יחיאל היילפרין בעל "סדר הדורות". בגיל 9 כבר היה בקי בש"ס ומפרשיו והתקבל לישיבה הגבוהה במינסק ששכנה ב"בית המדרש של בלומקה". במינסק סיים את שני התלמודים, הבבלי והירושלמי, 69 פעמים, ונודע בכינוי "העילוי מגלובוקה".
התארס כבר בגיל 12 ונשא לאישה את חיה, בתו היחידה של ר' יצחק פיין ממינסק ידיד של אביו. על שם חותנו, הוצמד לו הכינוי 'חריף', ראשי תיבות של "חתן רבי יצחק פיין", והצביע גם על חריפותו ולשונו החדה. בגלל ירידתו מנכסיו של חותנו, נאלץ להפסיק את שקידתו בלימוד התורה ושימש כמלמד עד שקיבל בתקצ"ב את משרת ראש ישיבת מינסק.
כרב קהילה

הוא נענה להפצרות יהודי קלווריה לכהן כרב הקהילה. בתחילת כהונתו הייתה בעיה שהוא עדיין לא היה בקיא בספרי ההלכה והפוסקים, אך בתוך כשנה למד בעל פה את השולחן ערוך ובמשך הזמן היה בקיא גם בספרות זו.
כיהן מאוחר יותר כרבה של קוטנא, אך עזב בגלל מחלוקות עם החסידים שהוא היה ממתנגדיהם החריפים, ובתר"ט החל לכהן כרבה של טיקטין. לאחר שהרב דב בריש אשכנזי, מחבר "נודע בשערים", עבר לכהן כרבה של לובלין החליפו ר' אייזל חריף כרבה של סלונים.
היה דרשן מחונן שאמר דרשותיו בניגון כדרך המגידים שסובבו בין הקהילות היהודיות, אך לא הטיף למוסר בדרשותיו, בניגוד למגידים הללו. דגל בלימוד ישר ללא פלפולים.
אף שהתנגד בחריפות לחסידות ונראה ממעשיות שפורסמו עליו שזלזל בר' אברהם וינברג הראשון, שהיה הרבי מסלונים במקביל לשנות רבנותו בעיר, שניהם היו בידידות רבה[דרוש מקור].
השיא את בתו לרב יוסף שלופר (בן הרב צבי הירש) שהיה אחריו ראב"ד סלונים, מחבר "מרכבת יוסף" ו"פורת יוסף" על הש"ס. הרב יוסף שלופר למד בישיבת וולוז'ין אצל הנצי"ב, ור' אייזל חריף הגיע בתקופה שלמד שם למצוא בה חתן לבתו. הוא שאל שאלה חמורה בסוגיה שלמדו ואמר שמי שיתרץ אותה יהיה חתנו. רבים מהתלמידים ניסו לתרץ את הקושיה, אך לא הצליחו. לאחר זמן מסוים נואש ר' אייזל למצוא תלמיד שיתרץ את הקושיה והלך. התלמיד יוסף שלופר רץ אחריו ושאל אותו מה התירוץ של הקושיה, כי הוא משתוקק לדעת את התירוץ הנכון. אז אמר לו ר' אייזל חריף שאותו הוא ייקח כחתן לבתו בזכות אהבת התורה שבו. וחתנו זה הפך בפני עצמו לגאון ידוע בדורו.
ר' אייזל חריף בספרות היהודית העממית

התפרסם באמרות חריפות ושנונות שהופיעו בלקטי אמרים בעברית וביידיש, כגון:
מ' רייצסזון, פון ר’ אייזעלע’ס מויל, בהוצאת "גמילות-חסדים-קאסע", סלונים תרצ"א. משיחותיו ואמרותיו של ר' אייזל חריף.
חיבוריו

עמק יהושע - ספר הכולל שני חלקים: חלק א' הוא שו"ת וחלק ב' הוא דרשות לשבתות ומועדים. יצא לראשונה בוורשה תר"ב. ובהדפסות נוספות בירושלים-ניו יורק תרפ"ה (מהדורת תרפ"ה בהיברובוקס), בפיוטרקוב תרנ"ו עם חידושים מבניו הרבנים משה שפירא ויששכר בר שפירא והספד על ר' אייזל בשם "עמק הבכא" של הבן הרב משה שהביא את החיבור לבית הדפוס (מהדורה זו הודפסה שוב בירושלים תשכ"ו ותשל"ד והובאה לדפוס בפעמיים האלו בידי זלמן שפירא, נין המחבר).
נועם ירושלמי - מהפירושים החשובים על הירושלמי. כולל ארבעה כרכים שיצאו לראשונה בווילנה תרכ"ג-תרכ"ט: על סדר זרעים בתרכ"ג, על סדר מועד בתרכ"ו, על סדר נשים בתרכ"ח ועל סדר נזיקין בתרכ"ט. בירושלים תשכ"ח יצא דפוס צילום ראשון בשני כרכים (זרעים-מועד ונשים-נזיקין), ובירושלים תשנ"ב יצא דפוס צילום בידי זלמן שפירא.
נחלת יהושע - חלק ראשון - שו"ת וחלק שני - דרשות וחידושים ודברי מוסר. יצא לאור בוורשה תרי"א. יצא דפוס צילום בירושלים תש"ל בהוספת מפתחות שנערכו על ידי ישראל קלפהולץ, ונוסף בירושלים תשל"ח שבו נוספו גם חידושים ותשובות בסוף. נכדו, זלמן שפירא (בן יחיאל), הביא את החיבור לבית הדפוס בדפוסי הצילום.
עצת יהושע - ביאור על האגדה במסכת בכורות דף ח' בעניין השאלות ששאלו "סבי דבי אתונא" את רבי יהושע בן חנניה ותשובותיו. יצא לראשונה בווילנה תרכ"ח. בירושלים תשכ"ט יצא דפוס צילום יחד עם "מרבה עצה" ו"מרבה תבונה", וכך גם בברוקלין תשנ"ו בתוספת 24 עמ' שבהם מפתח חדש.
מרבה עצה - ביאור של אגדות רבה בר בר חנה ועוד אגדות מהש"ס. יצא לאור בווילנה תר"ל. יצאו שני דפוסי צילום בירושלים תשכ"ט וברוקלין תשנ"ו יחד עם "עצת יהושע" ו"מרבה תבונה", כשבברוקלין נוספו 25 עמ' שבהם מפתח חדש.
מרבה תבונה - מוסר. יצא לאור בווילנה תרל"ב. יצאו שני דפוסי צילום בירושלים תשכ"ט וברוקלין תשנ"ו יחד עם "עצת יהושע" ו"מרבה עצה", כשבברוקלין נוספו 24 עמ' שבהם מפתח חדש.
שפת הנחל - דרשות לשבתות וימים טובים. יצא לאור בקניגסברג, תרי"ד.
אבי הנחל - דרשות לשבתות ומועדים. יצא לאור בקניגסברג תרי"ז. יצאו דפוסי צילום בירושלים תשל"ב (נכדו זאב שפירא הביא החיבור לבית הדפוס), ובניו-יורק תשס"ג יחד עם "שפת הנחל".
ימים טובים. יצא לאור בקניגסברג תרי"ט. יצא דפוס צילום בירושלים תשל"ג בתוספת מפתחות כשנכדו זאב שפירא הביא את החיבור לבית הדפוס, והדפסה זו הודפסה שוב בניו-יורק תשס"ג.
ילדיו

הרב משה שפירא - רב בווילקומיר, מחבר "פני משה" על מסכת פסחים (יצא במקור בווילנה תרל"ב ובדפוס צילום בתשל"ה כשנכדותיו הביאו את החיבור לבית הדפוס) ועל הגדה של פסח (יצא במקור בוורשה תרנ"ה ובדפוסי צילום בירושלים תשמ"ב וכן בתשנ"ד בידי "ספריית בני תורה'" של "המוסד לעידוד לימוד התורה", וגם ניו-יורק תשנ"ח כרוך יחד עם הגדה עם ביאור "מים אדירים" של הרב ישראל מרדכי [בן הרב זאב יוסף] טונקלנג); "ברכת משה על הנ"ך (יצא לאור בפיוטרקוב תרס"ט ובדפוסי צילום בבני-ברק) תשל"ו ובניו-יורק תשנ"ג); 'דרשות מהר"ם' עם שו"ת בסופו (יצא בפיוטרקוב תר"ס ובדפוס צילום מוקטן ובהדפסה מצומצמת בירושלים תשמ"ב), וכן חיבר הערות וחידושים על "עמק יהושע" של אביו, בשם "שפת העמק".
הרב יששכר בר שפירא - חידושיו צורפו להדפסת תרנ"ו של "עמק יהושע" שהביא לבית הדפוס אחיו הרב משה.
יחיאל שפירא - בנו זאב שפירא הביא לבית הדפוס כמה מחיבורי סבו ר' אייזל.
נחמה. אשת הרב יוסף שלופר.
לקריאה נוספת

אסתר רפאלי, רֵבּ אַייזְל חָרִיף, חייו ואמרי פיו, אסתר רפאלי, הוצאת "דבורה", ירושלים תש"ע. המחברת היא בת נינו שכתבה ספר מקיף עליו, על משפחתו והסובבים אותו. היא כללה בו את דור תלמידי הגר"א, רבותיהם של רבותיו, ועד לצאצאיו בימינו. הספר כולל מפות וצילומים ונספחים שונים, ובהם לוחות גנאלוגיים של צאצאי ר' אייזל חריף עד היום.
יהודה ליב לוין, רבי אייזל חריף, הוצאת "נחליאל", ירושלים תשל"א.
יהודה ליב הכהן מימון, שרי המאה, חלק ששי, פרק ד, ע' 62-49, מוסד הרב קוק: ירושלים תשנ"ט.
יהודה ליב הכהן מימון, מדי חודש בחודשו, מחזור שני, ע' 220-213, מוסד הרב קוק: ירושלים תשט"ז.
הערות שוליים

↑  מ. צינוביץ, הגאון רבי יהושע אייזיק שפירא (רבי אייזל חריף) ז"ל, הצופה, 13 בפברואר 1948. אך בספר 'רֵבּ אַייזְל חָרִיף, חייו ואמרי פיו' (אסתר רפאלי, ירושלים תש"ע) נטען, שאשתו של רבי מרדכי הייתה נכדתו של רבי יצחק אייזיק.
↑  יצא לאור בוורשה תרנ"ח ובדפוס צילום בברוקלין תשנ"א בידי "מכון העתיקות: דפוס Copy Corner".
↑  יצא לאור בווילנה תרל"א ובדפוס צילום מוקטן בניו יורק תשנ"א בידי "מכון העתיקות: דפוס Copy Corner".
↑  הדפסה זו הובאה לדפוס בידי הרב אברהם שפירא, נכד המחבר והודפסה בירושלים תשנ"ב על ידי הוצאת "ספריית בני תורה" המיוחדת לבני ישיבות וכוללים.
| --- | --- |
בקרת זהויות :  NLI: 987007308267805171  PLWABN: 9810694194605606  GND: 1031883290  ISNI: 0000 0000 6695 4924  LCCN: n84036817  NTA: 304290998  VIAF: 82260670   WorldCat (עם VIAF): 82260670
יהדות מונקו

המיקום של מונקו במפה
יהדות מונקו היא קהילה יהודית ותיקה באופן יחסי, אשר ממוקמת במדינה מונקו. יש המאמינים כי התחילה בסביבות שנת ה-1000 לספירה. לפני השואה, יהדות מונקו הייתה קטנה מאוד, ומנתה כ-300 נפשות. במהלך מלחמת העולם השנייה, הנפיקה ממשלת הנסיך של מונקו תעודות זהות מזויפות לתושביה היהודים, על מנת להגן עליהם מפני גירושם לגטאות ולמחנות ריכוז. לואי השני, נסיך מונקו, סירב לפטר עובדי מדינה יהודים והגן על אדוארד דה רוטשילד, חבר בענף הצרפתי של משפחת רוטשילד, מפני גירוש. עם זאת, משטרת מונקו עצרה והסגירה לנאצים 42 פליטים יהודים ממרכז אירופה. 60 יהודים נעצרו בין 27 ל-28 באוגוסט 1942, ו-90 בסך הכול נעצרו על פי אלגעמיינער זשורנאל.
ב-1948, האגודה "Cultuelle Israelite de Monaco" נוסדה והייתה אגודה רשמית של הקהילה היהודית של מונקו, והיא סיפקה לקהילה בית כנסת, בית ספר עברי וחנות מזון כשר. כיום, יהדות מונקו מורכבת בעיקר מפנסיונרים מצרפת ומבריטניה, ויש גם אוכלוסייה קטנה של יהודים צפון אפריקאים וטורקים.
בעוד שכיום כמעט ואין אזרחים יהודים במונקו, כ-1,000 גולים יהודים מהווים כ-2.86% מכלל תושבי מונקו. המשמעות היא שמונקו היא המדינה עם אחוז היהודים הגבוה ביותר חוץ מישראל. בשנת 2017 הסתיימה בעיר מונקו בניית בית הכנסת אדמונד ספרא.
למונקו יחסים דיפלומטיים מלאים עם ישראל.
החל מ-2017, משמש הרב דניאל תורג'מן כרבה הראשי של הנסיכות והקהילה. החל מ-2022, משמש הרב שמואל שפירו (אנ') כרב בנסיכות, חזן ראשי, סגן ומ״מ הרב הראשי.
מלחמת העולם השנייה וההתנצלות

באוגוסט 2015, הנסיך אלברט השני התנצל על כך שמונקו גירשה יהודים למחנות הריכוז של גרמניה הנאצית. במקביל, הנסיך חשף אנדרטה שהוקדשה ליהודי מונקו שגורשו; האנדרטה ניצבת בבית הקברות של מונקו (אנ').
בית הכנסת אדמונד ספרא

בית הכנסת אדמונד ספרא (נקרא גם: בית הכנסת של מונקו; בצרפתית: Synagogue de Monaco) הוא בית כנסת הממוקם ב-15 Avenue de la Costa במונטה קרלו, מונקו. בית הכנסת הוא היחיד בנסיכות והוא מופעל על ידי האגודה Association Culturelle Israelite de Monaco (ACIM) שהיא האגודה הרשמית של הקהילה היהודית של מונקו.
בית הכנסת הוקם על ידי ז'אן-בטיסט פסטור (אנ') והקמתו הושלמה בשנת 2017 לאחר שנה וחמישה חודשים.
הבית של גרימלדי

הבת של קרוליין, נסיכת הנובר - שארלוט קסיראגי, הייתה במערכת יחסים עם סטנדאפיסט מרוקאי-יהודי, גד אלמלח, שזכה להשמצות רבות בצרפת, במרוקו ובארצות הברית. יש להם בן שנולד ב-17 בדצמבר 2013 ונטבל. כיוון שהם לא התחתנו, בנם לא נמצא בשושלת הנסיכים של מונקו. בני הזוג נפרדו ביוני 2015.
ראו גם

בית הכנסת אדמונד ספרא
יהדות צרפת